ஆனால் அதை நாம் மறந்துவிட்டோம். ஆனால் அதைவிட பெரிய பிழையென்னவென்றால் தூரனின் முன்னோடி முயற்சிகளைப்பற்றி ஒன்றுமே தெரியாமல் புதிதாக மீண்டும் கலைக்களஞ்சிய வேலைகளை ஆரம்பித்தோம். அதிலே தூரனின் கலைக்களஞ்சியத்தையே போலிசெய்து கட்டுரைகள் எழுதிச் சேர்த்தோம். தூரனின் கலைக்களஞ்சியம் அவரது பெயருடனும் அவரது குழுவின் பெயருடனும் எல்லா தகவல்களுடனும் மீண்டும் மீண்டும் மறு பதிப்பு செய்யப்பட்டிருக்க வேண்டும் என்பதே ஆய்வுலக தர்மம் ஆகும். அப்படி மறுபதிப்பு செய்யும்போது அந்த மறுபதிப்புக் குழுவின் ஆசிரியர்கள் தங்கள் பெயரையும் சேர்த்துக்கொண்டிருக்கலாம். ஆனால் தஞ்சை தமிழ் பல்கலைகழகத்தின் வாழ்வியல் களஞ்சியம் அப்படி செய்யவில்லை. அது ஒரு மோசடி. பிழைமலிந்ததும் அரைகுறையாக நின்றுவிட்டதுமான ஒரு மோசடி. அதை நாம் இப்போது நினைத்துக்கொள்ள வேண்டும். தமிழுக்காக வாழ்ந்த ஒரு முன்னோடிக்கு நாம் செய்த பெரிய அவமானம் இது